Rein Aidma

Rein Aidma (sündinud 28. septembril 1950 Sälliksaarel Avinurme külanõukogus Mustvee rajoonis) on Eesti poliitik ja pedagoog.

Haridus- ja töökäik
Ta on lõpetanud 1970. aastal Nõo Keskkooli ja 1975. aastal Tartu Riikliku Ülikooli füüsika erialal. Ta töötas aastatel 1975–1989 Iisaku Keskkooli direktori ja õpetajana ja aastatel 1991–1993 Ontika Täiskasvanute Koolituskeskuses.

Tegevus NLKPs
Rein Aidma oli aastatel 1988–1990 NLKP liige.

Poliitiline tegevus
Ta oli Eesti Komitee liige 1990–1992, Ida-Viru maavalitsuse täitevkomitee esimehe asetäitja 1989–1991 ja Ida-Viru maavanem 1994–2003. Alates 2002. aastast kuulub ta Eesti Reformierakonda.

2007. aastal esitas Aidma kuluhüvitiste seas 27. detsembrist Saka Cliff hotelli ja spaa toitlustusarve 5523 krooni ulatuses, märkides arvele, et üritus oli aastakokkuvõtte tegemine valijatega. Õhtulehe küsimustele vastas Aidma: "Nad on minu valijad ja see pole ajakirjanduse asi, kellega ma kohtun. See pole teiste erakondade jaoks avalikustatav. Punkt. See on minu valijate ring!"Eve Heinla. "Kes teab, kes nägi, kes kohtus nende saadikutega?" Õhtuleht, 7. veebruar 2009 (vaadatud 20. detsembril 2012)

Aidma oli X Riigikogu ja XI Riigikogu liige. Ta kandideeris 2011. aasta Riigikogu valimistel ja sai 1250 häält, kuid ei osutunud valituks. Ta sai XII Riigikokku, kui Euroopa Parlamendi liige Kristiina Ojuland oma riigikogukohast loobus.

2013. aasta kohaliku omavalitsuse volikogude valimisel kandideeris Aidma Avinurme valla volikokku, kuid ei osutunud valituks. Ta sai 7 häält.http://kov2013.vvk.ee/detailed_0164.html

2015. aasta Riigikogu valimistel sai Ida-Viru maakonnas Valimisringkonnas nr 7 kandideerinud Aidma 655 häält, millega ei osutunud valituks.http://rk2015.vvk.ee/detailed-7.html

Tunnustus
2001 Valgetähe III klassi teenetemärk
2003 Ida-Virumaa teenetemärk
Piirivalve, Päästeameti ja Kaitseliidu teenetemärgid
Kaitseväe teenetemärk
Kaitseväe eriteenete rist

Viited

Kategooria:Eesti õpetajad
Kategooria:Eesti koolijuhid
Kategooria:Ida-Viru maavanemad
Kategooria:Eesti Reformierakonna poliitikud
Kategooria:X Riigikogu liikmed
Kategooria:XI Riigikogu liikmed
Kategooria:XII Riigikogu liikmed
Kategooria:Nõo Reaalgümnaasiumi vilistlased
Kategooria:Tartu Ülikooli füüsika-keemiateaduskonna vilistlased
Kategooria:Valgetähe III klassi teenetemärgi kavaleridKategooria:Kaitseväe teeneteristi kavalerid
Kategooria:Kaitseväe teenetemärgi kavalerid
Kategooria:Sündinud 1950